Izabrani novi članovi Vlade
Vladajuća koalicija Srbije je obezbedila većinu i rekonstruisala Vladu, koja će ubuduće imati 17 ministarstava i 21-og člana
Burna i žestoka rasprava u Skupštini Srbije nastavljena je i danas – tokom rasprave o ekspozeu premijera i izbora novih ministara u Vladi. Uz poruku da neće tolerisati nerad i bahatost u rekonstruisanoj Vladi jer građani treba da žive bolje odmah, premijer Mirko Cvetković je, obraćajući se poslanicima, rekao da prioriteti i ove Vlade ostaju isti – ulazak zemlje u EU, očuvanje Kosova, razvoj privrede i poboljšanje životnog standarda građana, borba protiv kriminala i korupcije, kao i puna saradnja sa Haškim tribunalom. Predstavljajući program Vlade u 10 tačaka, Cvetković je posebno izdvojio tri mere – snabdevenost osnovnim životnim namirnica po prihvatljivim cenama za sve građane, povećanje zaposlenosti kroz nove oblike podsticaja za otvaranje radnih mesta, kao i dalje smanjenje javne potrošnje i fiskalnog deficita čime će se obezbediti dugoročna makroeko-nomska stabilnost. Sa druge strane, opozicija ostaje pri ranijim najavama da neće podržati rekonstrukciju Vlade. Lider LDP-a je ocenio da je ekspoze premijera neubedljiv jer predstavlja ponovljeni program iz 2008. što će, po rečima Čedomira Jovanovića zemlju približiti prevremenim izborima kao jedinom rešenju i preduslovu za izlazak Srbije iz krize. rekao je Jovanović. I DSS se slaže sa idejom raspisivanja vanrednih izbora, dok naprednjaci smatraju da Vlada Srbije do sada nije ispunila obećanja data prilikom formiranja, kao i da njena rekonstrukcija neće doprineti da se to u preostalih godinu dana rada promeni. rekla je Jorgovanka Tabaković iz SNS-a. A danas se oglasio i guverner Narodne banke upozorenjem da će inflacija u Srbiji dostići maksimum u ovom i možda sledećem tromesečju, ali da će centralna banka sve učiniti da do kraja godine inflacija ne pređe planiranih šest odsto. rekao je guverner NBS, Dejan Šoškić. Guverner je rekao i da je Narodna banka formirala Centar za unapređenje finansijskog sistema, koji treba da stvori uslove da Srbija bude zemlja "pametnih" propisa i, kako kaže Šoškić, najprivlačnija investiciona destinacija u regionu.